***Young Guns*** er en amerikansk action- og westernfilm fra 1988 med Emilio Estévez, Kiefer Sutherland, Lou Diamond Phillips og Charlie Sheen i noen av de ledende rollene. Regien er ved Christopher Cain. Filmens handling er delvis fiksjon og delvis fakta, og tar utgangspunkt i mytene rundt Billy the Kid.

*Young Guns* ble i 1990 etterfulgt av *Young Guns II* (med omtrent samme rollebesetning).

Handling
--------

New Mexico 1878: En gjeng lovløse gutter blir tatt hånd om av den innvandrede engelskmann Tunstall (Terence Stamp) som prøver å få skikk på gjengen, gi dem skolegang osv. Til gjengjeld skal de unge mennene beskytte ham mot Lawrence Murphy (Jack Palance), som forsøker å drive Tunstall vekk fra sitt område. En kveld når de ungene mennene er borte fra gården dukker Murphy’s menn opp og likviderer Tunstall. Når de får greie på hva som har skjedd og ønsker Bonney (Emilio Estévez) umiddelbart livet av Murphy og hans menn. Brewer (Charlie Sheen) prøver å roe gemyttene og sier de ikke må gjøre noe overilt. Det ender med at de blir utnevnt til sheriffassistenter ved hjelp av Tunstall’s gode venn Alex, og får tillatelse til å fange inn mennene bak Tunstall’s død. Ting kompliseres imidlertid når arrestasjonene ender i flere drap. De mister som følger av dette sine utnevnelser og blir ansett som forbrytere. Bonney blir på grunn av sitt aggressive gemytt kjent under benevnelsen Billy the kid. Gjengen ender opp på flukt der de blir jaget av de mest råbarkede revolvermenn.

Om filmen
---------

*Young Guns* innbrakte 45,7 millioner dollar på amerikanske kino og havnet på en 22.-plass over de mest innbringende filmene i USA i 1988.

Filmen fikk blandet mottakelse av filmkritikerne. Anmelderne i de amerikanske avisene *The New York Times, Chicago Sun-Times* og *Los Angeles Times* var blant de mest begeistrede, mens *Washington Post* og *Time Magazine* var noe mer kritiske. Filmen har oppnådd 42 % på Rotten Tomatoes og 50% 

VGs anmelder (Jon Selås) gav den terningkast tre og mente den hadde mye godt spill, men også at den var voldsforherligende: «*"Young Guns" er en knallhard film. Mye godt spill og fin tidstegning imponerer. Men når filmen — tross sin realisme — beveger seg i retning av westernsjangerens egne mytebilder, er det vanskelig å følge med. I stedet for å fungere som en film om voldens umulighet — selv når volden er den eneste lov som hersker — blir historien vridd til et eventyr der mange av de harde scenene blir nokså ekkel underholdningsvold*». Aftenpostens anmelder gav den middels bra omtale og skrev: «*Emilio Estévez som Billy the Kid er passe vill, underfundig og ubalansert og tegner et troverdig bilde av den skytegale tenåring. Trence Stamp og Jack Palance fyller rollene som henholdsvis engelskmannen og den korrupte handelsmann på en livfull måte. Brukbart for dem som sogner til pistoldueller og bandeoppgjør, noe slitsomt for dem med annen smak*».

Den ble tildelt en «Bronze Wrangler» ved Western Heritage Awards og ble nominert til kritikerprisen ved Deauville Film Festival (regissør Christopher Cain)

Rollebesetning
--------------

|  |  |
| --- | --- |
| * Emilio Estévez som Billy the Kid
* Kiefer Sutherland som Doc Scurlock
* Lou Diamond Phillips som Jose Chavez y Chavez
* Charlie Sheen som Richard "Dick" Brewer
* Dermot Mulroney som "Dirty Steve" Stephens
* Casey Siemaszko som Charlie Bowdre
* Terence Stamp som John Tunstall
* Jack Palance som Lawrence G. Murphy
 | * Terry O'Quinn som Alexander McSween
* Sharon Thomas som Susan McSween
* Geoffrey Blake som J. McCloskey
* Alice Carter som Yen Sun
* Brian Keith som Buckshot Roberts
* Tom Callaway som "Texas" Joe Grant
* Patrick Wayne som Pat Garrett
* Tom Cruise som Cowboy (uncredited)
 |

Referanser
----------

1. ↑  Boxofficemojo
2. ↑  Metacritic
3. ↑  «Young Guns». *Rotten Tomatoes* **(engelsk)**. Besøkt 16. mai 2017.
4. ↑  VG - Knallhard Western (20.1.1988, s.39)
5. ↑  Aftenposten morgen - Lovløse gutters hevn (20.01.1989 - Side: 43)

Eksterne lenker
---------------

* (en) *Young Guns* på Internet Movie Database Rediger på Wikidata

* (no) *Young Guns* hos Filmfront Rediger på Wikidata

* (sv) *Young Guns* i Svensk Filmdatabas Rediger på Wikidata

* (da) *Young Guns* i Danmark Nationale Filminstitut Rediger på Wikidata

* (en) *Young Guns* på AllMovie Rediger på Wikidata

* (fr) *Young Guns* på Allociné Rediger på Wikidata

* (nl) *Young Guns* på MovieMeter Rediger på Wikidata

* (en) *Young Guns* på Turner Classic Movies Rediger på Wikidata

* (en) *Young Guns* på American Film Institute Rediger på Wikidata

* (en) *Young Guns* på Rotten Tomatoes Rediger på Wikidata

| * v
* d
* r
Brat Pack |
| --- |
| Medlemmer | Emilio Estévez **·** Anthony Michael Hall **·** Rob Lowe **·** Andrew McCarthy **·** Demi Moore **·** Judd Nelson **·** Molly Ringwald **·** Ally Sheedy |
| Filmer | *Tex* (1982) **·** *WarGames* (1983) **·** *Jonathans store eventyr* (1983) **·** *The Outsiders* (1983) **·** *Bad Boys* (1983) **·** *Oxford Blues* (1984) **·** *Å, for en bursdag!* (1984) **·** *No Small Affair* (1984) **·** *Repo Man* (1984) **·** *The Breakfast Club* (1985) **·** *St. Elmo’s Fire* (1985) **·** *Weird Science* (1985) **·** *One Crazy Summer* (1986) **·** *Youngblood* (1986) **·** *Forleden natt..* (1986) **·** *Blue City* (1986) **·** *Vi fikser banken* (1986) **·** *Pretty in Pink* (1986) **·** *Snø i Beverly Hills* (1986) **·** *Mannequin* (1987) **·** *The Pick-up Artist* (1987) **·** *Johnny Be Good* (1988) **·** *For dine røde lepper..* (1988) **·** *Young Guns* (1988) **·** *Kansas* (1988) |